stanford-oval/wikipedia huggingface dataset:
Helsinki Challenge
Helsinki Challenge 2014–2015 > Semifinaali > Semifinalistit

Future Organization, tiiminvetäjä Veikko Eranti
Climate Whirl, tiiminvetäjä Eija Juurola
Sustainability tracker, tiiminvetäjä Kaisa Korhonen-Kurki
Play Learn Heal, tiiminvetäjä Kristiina Kumpulainen
Moralities of Intelligent Machines, tiiminvetäjä Michael Laakasuo
The Citizen Mindscapes, tiiminvetäjä Krista Lagus
Ground and Growth, tiiminvetäjä Kristina Lindström
Engaging Future Workplace, tiiminvetäjä Kristi Lonka
Lab Impact Africa, tiiminvetäjä Christina Lyra
Higher Education Unbounded, tiiminvetäjä Katalin Miklossy
Urban Academy, tiiminvetäjä Jari Niemelä
Tell Us, tiiminvetäjä Maria Niemi
Biodiversity now, tiiminvetäjä Markku Ollikainen
Helsinki Sleep Factory, tiiminvetäjä Anu-Katriina Pesonen
Viewfinder, tiiminvetäjä Paavo Pylkkänen
SafePreg – Health into Next Generation, tiiminvetäjä Katri Räikkönen
NEMO – Natural Emotionality in Digital Interaction, tiiminvetäjä Katri Saarikivi
Generation Green, tiiminvetäjä Tiina Sikanen
The Happiness Project, tiiminvetäjä Laura Visapää
Genetic Correction of Inherited Hemoglobin Disease, tiiminvetäjä Kirmo Wartiovaara
Helsinki Challenge 2014–2015 > Finaali

Helsinki Challengen kansainvälinen tuomaristo valitsi loppukilpailuun viisi joukkuetta: Helsinki Sleep Factory, Moralities of Intelligent Machines, NEMO, SafePreg ja Biodiversity Now. Tiimit esiintyvät viimeisen kerran yleisölle 12. marraskuuta ja palkinto jaetaan 13. marraskuuta.Loppukilpailun tuomaristoon kuuluivat kansleri Thomas Wilhelmsson (puheenjohtaja), vararehtori Sally Mapstone, Oxfordin yliopisto; professori Pasi Sahlberg Harvardin yliopisto; johtaja Ulrich Weinberg, Hasso-Plattner Institute School of Design Thinking ja yliasiamies Mikko Kosonen, Sitra.
Helsinki Challenge 2014–2015 > Finaali > Voittajat

Voittosumma 375 00 euroa jaettiin kahden joukkueen kesken. Kilpailun voittaja NEMO – Natural Emotionality in Digital Interaction sai 250 000 euroa ja toiselle sijalle yltänyt Biodiversity Now 125 000 euroa. Voittosummat on tarkoitettu kilpailuidean toteuttamiseen.    
NEMO kehittää uusia tapoja digitalisoida ja välittää tunteita verkossa. Joukkue visioi pieniä, tunteet huomioon ottavia lisäosia digitaalisen vuorovaikutuksen alustoihin. Biodiversity Now aikoo kehittää maailman ensimmäisen toimivan hyvitysmarkkinamekanismin estämään kokonaisbiodiversiteetin vähenemistä.
Helsinki Challenge 2016–2017

Toinen Helsinki Challenge käynnistyi elokuussa 2016. Kilpailun teemat: ihminen muutoksessa, kestävä planeetta ja urbaani tulevaisuus linkittyvät YK:n kestävän kehityksen tavoitteisiin.  Kilpailu päättyi joulukuussa 2017. Palkitosumma, 375 000 euroa, jaettiin kahden joukkueen kesken. Kilpailun voittajiksi valittiin joukkueet iCombine ja HeatStock.
Aiheesta muualla

Helsinki Challengen kotisivut (Arkistoitu – Internet Archive)
Bondi

Bondi voi tarkoittaa ainakin seuraavia:
Bondi Beach, uimaranta ja lähiö Australiassa
Team Bondi, Australiassa 2003–2011 toiminut videopelejä valmistava yritys
Bondi, sukunimenä:
Beulah Bondi (1889–1981), yhdysvaltalainen näyttelijä
Hermann Bondi (1919–2005), itävaltalais-brittiläinen matemaatikko ja kosmologi
Pam Bondi (s. 1965), yhdysvaltalainen republikaanipoliitikko ja ministeri.
Egyptin jalkapalloliitto

Egyptin jalkapalloliitto (arab. الاتحاد المصري لكرة القدم‎, al-Ittiḥād al-maṣrī li-kurat al-qadam) on vuonna 1921 perustettu egyptiläisen jalkapalloilun kattojärjestö. Kansainväliseen jalkapalloliitto FIFA:an Egyptin jalkapalloliitto liittyi vuonna 1923 ja Afrikan jalkapalloliitto CAF:iin vuonna 1957. Liitto hallinnoi maajoukkueiden lisäksi myös Egyptin Valioliigaa sekä Egyptin cupia.
Egyptin jalkapalloliiton päämaja sijaitsee Kairossa ja liiton puheenjohtajana toimii Hany Abo Rida.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Egyptian Football Association
Ehdollinen todennäköisyys

Ehdollinen todennäköisyys on todennäköisyyslaskennassa peruskäsite, jossa tarkastellaan kahta saman satunnaisilmiön tapahtumia. Jos tapahtumat riippuvat toistaan, muuttuvat molemmat todennäköisyydet, kun molemmat tapahtumat tapahtuvat. Jos tapahtumat ovat riippumattomat, antaa tapahtuman ehdollinen todennäköisyys saman arvon kuin tapahtuman todennäköisyys.
Ehdollinen todennäköisyys voidaan perustella tilastollisella päättelyllä. Tarkastellaan koulun välitunnilla oppilaita, jotka ovat tyttöjä ja poikia. Laskettaessa saksankielen aloittajien suhteellista osuutta, jotka ovat tyttöjä, tarkoitetaan saksan aloittaja ehdolla, että oppilas on tyttö. Silloin pojat karsitaan pois ja lasketaan saksan aloittajat tyttöjen parista. Osoittajaan kirjataan niiden lukumäärä, jotka lukevat saksaa ja ovat tyttöjä (saksa ja tyttö). Nimittäjään kirjataan tyttöjen lukumäärä. Lauseessa ilmaistu ehdolla merkitään pystyviivalla  saksa | tyttö. Todennäköisyys lasketaan vastaavasti
Ehdollisen todennäköisyyden määritelmä

Kun molemmat tapahtumat  A ja  B tapahtuvat, lasketaan todennäköisyys sille, että molemat tapahtuvat, käyttämällä todennäköisyyksien kertolaskusääntöä. Mikäli tapahtumat ovat riippumattomia, lasketaan todennäköisyys
ja jos tapahtumat riippuvat toistaan, lasketaan se kahdella vaihtoehtoisella tavalla
Kahden ensimmäisen lausekkeen avulla voidaan määritellä ehdollinen todennäköisyys
Ensimmäisestä ja kolmannesta lausekkeesta voidaan johtaa ehdollinen todennäköisyys vaihtoehtoisella tavalla
Mikäli ei tunneta  P(A\cap B), voidaan se määritellä
Edelliset määritelmät menettävät merkityksensä, mikäli jompikumpi  P(A) tai  P(B) on nolla.
Ehdollisen todennäköisyyden määritelmä > Monta tapahtumaa

Kun tarkastellaan kolmea tapahtumaa, jotka riippuvat toisistaan, voidaan laskea todennäköisyys sille, että kaikki tapahtuvat
mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat  A_{1},A_{2},...,A_{n}, saadaan
Vapaussoturi

Vapaussoturi on Vapaussodan Perinneliitto ry:n kustantama lehti, jonka päätoimittaja on filosofian tohtori, historiantutkija Vesa Määttä.
Lehden perusti vuonna 1959 Vapaussoturien Huoltosäätiö tiedotuslehdekseen. Vuonna 1994 lehden kustantajaksi tuli Vapaussodan Perinneliitto ry. Lehden ensimmäinen päätoimittaja oli Vapaussoturien Huoltosäätiön hallituksen puheenjohtaja, eversti Wiljo Rommi, ja toimittaja oli Eero Rekola. Muita toimittajia ovat olleet opettaja Kaarlo Pitkänen ja toimittaja Olavi Vänttinen. 1990-luvun alusta vuoteen 2006 päätoimittaja oli dosentti Mikko Uola, ja hänen jälkeensä Jussi Niinistö kevääseen 2011, jolloin päätoimittajaksi tuli Vesa Määttä.
Lehden aihepiiri on itsenäinen Suomi, Suomen sotien muisto sekä suojeluskunta- ja lottaperinne. Lehti ilmestyy viisi kertaa vuodessa.
Lehden julkaisijat

Vapaussodan Perinneliitto ry
Vapaussoturien Huoltosäätiö
Suomen Lottaperinneliitto ry
Suojeluskuntien ja Lotta Svärdin Perinteiden Liitto ry
Vapaussodan Invalidien Muistosäätiö
Akateemisen Karjala-Seuran Perinneyhdistys ry
Tammikuun 28 päivän Säätiö
Pirkkalan Hiihtäjät

| Pirkkalan Hiihtäjät |
| --- | --- |

Perustettu:  21.4.1967
Paikkakunta:  Pirkkala
Lajit:  maastohiihto, suunnistus, salibandy
Kotisivu:  https://www.pirhi.fi/
Pirkkalan Hiihtäjät (lyhennetään PirHi), on 1967 perustettu pirkkalalainen hiihdon, suunnistuksen ja hiihtosuunnistuksen erikoisseura. Vuodesta 1996 lähtien seuran ohjelmassa on ollut mukana myös salibandy. Salibandyjoukkue on aiemmin tunnettu nimellä Toivio Ducs. Seuran nykyinen jäsenmäärä on noin 250 henkilöä, joista nuorten osuus on noin neljännes.
Pirkkalan Hiihtäjät on TUL:n, kansallisten lajiliittojen eli hiihtoliiton, suunnistusliiton ja salibandyliiton, sekä alueellisen Hämeen Liikunnan ja Urheilun, HLU jäsen.
Hiihto

Kuten seuran nimi viittaa, maastohiihto on ollut seuran ohjelmassa alusta alkaen. Alkuvuosina 1960-luvun lopulla ja -70-luvulla seuran mieshiihto eli kukoistuskauttaan, kun seuran perustavat jäsenet muodostivat myös miesten edustusjoukkueen ytimen. 1970-luvun loppupuolella seuran ikä- ja sukupuolijakauma oli monipuolistunut ja jäsenmäärä oli kasvanut noin 200 jäsenen tuntumaan. Keskeisenä toiminta-alueena oli Pirkkalan Toivio, jonne talkootyönä valmistuivat edelleen aktiivisessa käytössä olevat hiihtoladut.
1980-luvun puolivälistä alkaen seuran toimintaa uudistettiin. Toiminnan painopiste siirtyi nuorisotoimintaan koko Pirkkalan alueella. TUL pysyi taustavoimana, mutta politiikkaa ei tuotu esille toiminnassa. Seuran riveissä kehittyi useita maajoukkue- ja SM-tason urheilijoita, kuten Lauri Pyykönen, Marika Hara, Eveliina Piippo, Markus Sinijärvi, sekä hiihtosuunnistajat Eevert Toivonen ja Vilma Pesu.
2000-luvun jälkeen Pirkkalan Hiihtäjät on ollut ainoa hiihtotoimintaa tarjoava paikallinen seura, hiihtotoiminnan hiivuttua muista Pirkkalassa toimivista yleis- tai hiihtoseuroista Pirkkalan Pirkoista ja Pirkkalan Viristä.
Kilpailutoiminnan lisäksi seura on kouluttanut hiihtovalmentajia, järjestänyt hiihtoleirejä, ja harjoituksia läpi vuoden.
Suunnistus

Suunnistus on kuulunut seuran alkuajoista lähtien monien seuran hiihtäjien kesäharjoitteluun. Koska kilpailuihin osallistuttiin kuitenkin alueen muiden seurojen riveissä, heräsi ajatus oman suunnistusjaoston perustamisesta jo varhain. Virallisesti suunnistustoiminta käynnistyi 1983, kun seuraan perustettiin suunnistusjaosto. Suunnistusjaoston ohjelmaan on kuulunut alusta alkaen kilpailutoiminnan lisäksi kuntosuunnistustapahtumien järjestäminen. Viime vuosina kesäkaudella viikoittain järjestettäviä Torstairasteja on järjestetty yhdessä Tarpian Suunnan kanssa. Vuosina 2000-2015 seura järjesti yhdessä Tampereen Yrityksen kanssa vuosittain kansallista Hela-rastit -kilpailua, johon osallistui parhaimmillaan yli 700 suunnistajaa. Lisäksi seuraan on koulutettu ratamestareita, suunnistusvalmentajia ja kartoittajia. Käytännössä Pirkkalan Hiihtäjät on kartoittanut kaikki Pirkkalan merkittävät metsäalueet, joitakin alueita Lempäälästä Pirkkalan rajan tuntumasta, sekä koululaisten käyttöön useita pihakarttoja.
Jukolan viestiin Pirkkalan hiihtäjät on osallistunut suunnistusjaoston alusta alkaen, vuodesta 1984 yhdellä tai kahdella joukkueella, Venlojen viestiin useimpina vuosina vuodesta 1997 ja Nuorten Jukolaan vuosina 1990, 1995-2000.
Bayesin teoreema

Bayesin teoreema (myös Bayesin sääntö tai Bayesin laki) on ehdolliseen todennäköisyyteen liittyvä matemaattinen teoreema. Teoreeman voidaan tulkita kuvaavan käsitysten päivittämistä uuden todisteaineiston valossa a posteriori. Teoreema on nimetty sen kehittäneen 1700-luvulla eläneen brittiläisen pastorin ja matemaatikon Thomas Bayesin mukaan.
Kaavan soveltamiseen perustuu bayesilainen tilastotiede.
Teoreeman esittely

Tapahtuman A todennäköisyys ehdolla B (merkitään P(A|B)) on yleisessä tapauksessa eri asia kuin todennäköisyys tapahtumalle B ehdolla A (merkitään P(B|A)). Näiden kahden ehdollisen todennäköisyyden välillä on kuitenkin suhde, jota Bayesin teoreema kuvaa. Teoreema kuuluu seuraavasti:
missä
P(B\mid A) on B:n todennäköisyys ehdolla A. Tätä kutsutaan myös posterioritodennäköisyydeksi. Se on haluttu lopputulos.
P(A\mid B) on A:n uskottavuus eli A:n todennäköisyys ehdolla B.
P(B)\, on B:n priori-todennäköisyys eli todennäköisyys ilman lisätietoja.
P(A)\, on reunatodennäköisyys. Huomattavaa on, ettei se riipu B:stä. Se kuvaa tehtyjen havaintojen todennäköisyyttä.
Monissa käytännön sovelluksissa riittää tietää, että
Tällöin vältytään arvioimasta  P(A)\,, mikä on todellisen mittausdatan tapauksessa yleensä varsin vaikeaa.
Käytännössä Bayesin kaavaa käytetään yleensä posterioritodennäköisyyden tiheysfunktion määrittämiseen, sillä se on usein tuntematon tai ainakin erittäin vaikea lausua suljetussa muodossa. Tällöin yhtälön oikealla puolella oleville todennäköisyyksille valitaan tiheysfunktiot, jotka joko tiedetään tai oletetaan. Erityisesti prioritodennäköisyyden  P(B)\, tiheysfunktion valinta on bayesilaisen päättelyn keskeisimpiä kysymyksiä.
Esimerkki teoreeman käytöstä

Oletetaan, että meillä on kaksi purkillista keksejä. Purkissa A on 10 suklaakeksiä sekä 30 kookoskeksiä, kun taas purkissa B on molempia laatuja 20 kappaletta. Matti valitsee ensin sattumanvaraisesti toisen purkeista ja sitten nostaa valitsemastaan purkista sattumanvaraisesti yhden keksin. Havaitaan, että Matin valitsema keksi on kookoskeksi. Millä todennäköisyydellä se on peräisin purkista A?
Intuitiivisesti on tietenkin helppo nähdä, että koska kookoskeksejä on purkissa A enemmän kuin purkissa B, on todennäköisyyden oltava suurempi kuin 0,5. Tarkka todennäköisyys voidaan laskea Bayesin teoreeman avulla. Nyt
on todennäköisyys sille, että Matin valitsema purkki on purkki A siinä tapauksessa, että hän on valinnut purkista kookoskeksin. Tälle todennäköisyydelle etsimme ratkaisua.
P(kookoskeksi) on todennäköisyys sille, että Matin valitsema keksi on kookoskeksi. Tätä todennäköisyyttä kuvaa luonnollisesti kookoskeksien osuus kaikista mahdollisista kekseistä. Kookoskeksejä on ensimmäisessä purkissa 30 kappaletta ja toisessa purkissa 20 kappaletta eli yhteensä 50 kappaletta. Koska molemmissa purkeissa on 40 keksiä, on keksien kokonaismäärä 80 kappaletta. Näin saadaan
Vastaavasti  P(purkki\ A) on todennäköisyys sille, että Matin valitsema purkki on nimenomaan purkki A. Kahdesta purkista yhden tietyn valitsemisen todennäköisyys on luonnollisesti 0,5.
P(kookoskeksi|purkki\ A) on todennäköisyys sille, että Matin valitsema keksi on kookoskeksi siinä tapauksessa, että hän on valinnut purkin A. Koska purkissa A on yhteensä 40 keksiä, joista 30 on kookoskeksejä, saadaan todennäköisyydeksi
Tämän informaation avulla voimme nyt laskea todennäköisyyden sille, että Matin valitsema kookoskeksi on peräisin juuri purkista A:
On siis 60% todennäköisyys, että Matin kookoskeksi on purkista A.
Teoreeman johtaminen ehdollisesta todennäköisyydestä

Ehdollisen todennäköisyyden määritelmän mukaisesti tapahtuman A todennäköisyys ehdolla B on
Vastaavasti tapahtuman B todennäköisyys ehdolla A on
Näistä kahdesta yhtälöstä saadaan
Jakamalla näin saadun yhtälön molemmat puolet tekijällä  P(B) saadaan Bayesin teoreema
Zsolt Semjén

| Zsolt Semjén |
| --- | --- |

Henkilötiedot
Syntynyt: 8. elokuuta 1962 (ikä 62) Budapest, Unkari
Kansalaisuus:  unkarilainen
Ammatti:  kansanedustaja, ministeri
Poliitikko
Puolue:  KDNP
Koulutus:  teologian tohtori, filosofian tohtori
Uskonto:  roomalais-katolinen
Puoliso:  Erzsébet Gabriella Menus
Aiheesta muualla
semjenzsolt.hu
Zsolt Semjén (ääntämys:  [ʒolt ˈʃɛmjeːn], unkarilainen nimijärjestys Semjén Zsolt; s. 8. elokuuta 1962) on unkarilainen poliitikko, Kristillisdemokraattisen kansanpuolueen (KDNP) johtaja ja pienemmän hallituskoalitiopuolueen johtajana Unkarin varapääministeri.
Elämä ja ura > Opinnot

Semjén opiskeli 1980-luvulla Péter Pázmány -yliopistossa katolista teologiaa, mistä suoritti tohtorintutkinnon 1991. Tämän rinnalla hän suoritti sosiologian opinnot Budapestin Eötvös Loránd -yliopiston humanistisessa tiedekunnassa, mistä valmistui 1992. Vuonna 1997 hän sai uskontososiologiaa käsitelleellä väitöskirjallaan filosofian tohtorin arvon. Vuonna 2014 hän on lisäksi suorittanut riistatalouden opinnot Länsi-Unkarin yliopiston metsätieteellisessä tiedekunnassa.
Semjénin opinnäytteiden johdosta nousi vuonna 2012 mediakohu. Hänen teologian väitöskirjansa tekstistä noin 40 % osoittautui eri lähteistä kopioiduksi, ilman asianmukaisia lähdeviitteitä ja sitaattimerkintöjä. Ilmeni myös, että hänen sosiologian lopputyöstään puolestaan suurin osa oli samaisesta teologian väitöskirjasta kopioitu. Péter Pázmány -yliopiston rehtorinvirasto ei nähnyt asiassa aihetta toimenpiteisiin, Eötvös Loránd -yliopiston asettama tutkimuskomissio puolestaan totesi, että sosiologian lopputyön yhteydessä oli tapahtunut pahoja tutkimuseettisiä rikkomuksia mutta että menettelyä asian johdosta ei enää voinut käynnistää.
Elämä ja ura > Poliittinen ura

Semjén oli 1989 perustamassa Kristillisdemokraattista kansanpuoluetta (KDNP). Vuonna 1997 hänet valittiin puolueen puheenjohtajistoon, mutta puolueen tuolloisissa sisäisissä kiistoissa hän joutui erotetuksi ja siirtyi useiden aatetoveriensa kanssa ”Unkarin kristillisdemokraattiseen liittoon” (Magyar Kereszténydemokrata Szövetség), joka lopulta päätyi vaaliyhteistyöhön Fidesz-puolueen kanssa. Vuonna 2002 hänet yhdessä muiden KDNP:stä erotettujen kanssa palautettiin KDNP:n jäsenyyteen. Semjénistä tuli tuolloin puolueen varapuheenjohtaja, vuonna 2003 puolueen puheenjohtajan László Vargan kuoltua tämän seuraaja. Siitä lähtien hän on ollut KDNP:n puheenjohtajana; viimeksi hänet valittiin joulukuussa 2024, ilman vastaehdokkaita, viideksi vuodeksi tähän tehtävään.
Toimittuaan KDNP:n edustajana Budapestin 2. kaupunginosan kaupunginvaltuustossa Semjén nousi KDNP:n ehdokkaana parlamenttiin vuonna 1994. Tultuaan erotetuksi puolueesta hän pyrki vuoden 1998 vaaleissa parlamenttiin Unkarin demokraattisen foorumin (MDF) listoilla, mutta ei tullut valituksi. Vuoden 2002 parlamenttivaaleissa hän palasi kansanedustajaksi, nyt Fidesz-puolueen nimissä, ja on uusinut mandaattinsa (vuodesta 2006 lähtien KDNP:n ehdokkaana) vuosien 2006, 2010, 2014, 2018 ja 2022 vaaleissa. Vuodesta 2010 lähtien hän on istunut kaikissa Viktor Orbánin hallituksissa salkuttomana ministerinä ja varapääministerinä. Vuonna 2022 muodostetussa, Orbánin viidennessä hallituksessa hänen alanaan ovat kansakunta- ja vähemmistökansapolitiikka, kirkkopolitiikka ja kirkkodiplomatia.
Yksityiselämä

Semjén on vuodesta 1988 ollut naimisissa musiikinopettaja, kirkkomuusikko ja kuoronjohtaja Erzsébet Gabriella Menusin kanssa. Heidän lapsistaan Emese Borbála (s. 1991) on suorittanut loppututkinnon oikeustieteessä, Botond Benedek (s. 1994) taloustieteessä, Álmos Ágoston (1996) polyteknisen yliopiston rakennusinsinöörilinjalla.
Semjén tunnetaan intohimoisena metsästyksen harrastajana. Hän on vuodesta 2010 johtanut Unkarin metsästysseurojen valtakunnallista kattojärjestöä (Országos Magyar Vadászati Védegylet) ja vuonna 2021 isännöinyt Budapestissa järjestettyä metsästyksen maailmannäyttelyä Egy a természettel (’Yhtä luonnon kanssa’). Vuonna 2017 Semjén kertoi metsästysmatkallaan Ruotsiin ampuneensa poron, mikä nostatti kohua, kun paikallinen poroisäntä väitti uutisjuttujen kuvista tunnistaneensa poron omakseen ja teki asiasta rikosilmoituksen. Asian johdosta käytiin myös Unkarin parlamentissa keskustelua, jossa Semjén herätti yleistä hilpeyttä selittämällä, että hänen Ruotsin-retkensä ei ollut mitenkään ylellinen, koska hän joutui viettämään yönsä ahtaasti ”umpihumalaisten saamelaisten” kanssa. Ruotsin saamelaiskäräjät vaativat asian johdosta Semjéniltä julkista anteeksipyyntöä.
Intars Busulis

| Intars Busulis |
| --- | --- |

Henkilötiedot
Syntynyt: 2. toukokuuta 1978 (ikä 46) Talsi, Latvian SNT
Ammatti:  Muusikko, laulaja, pasunisti
Muusikko
Aktiivisena:  2003–
Tyylilajit:  Pop, rock
Soittimet:  pasuuna 
Levy-yhtiöt:  Platforma Records 
Aiheesta muualla
www.intarsbusulis.com
  [ Muokkaa Wikidatassa ] [ ohje ]  
Intars Busulis (s. 2. toukokuuta 1978 Talsi, Latvian SNT, Neuvostoliitto) on latvialainen laulaja ja pasunisti. Busulis edusti Latviaa Eurovision laulukilpailussa 2009 kappaleella Probka sijoittuen semifinaalissa 19. eli viimeiselle sijalle 7 pisteellä. Hän on naimisissa ja hänellä on kaksi lasta.
Diskografia

Shades of Kiss (2005)
Kino (2008)
AKTs (2010)
CitāC (2013)
Aiheesta muualla

Intars Busuliksen virallinen sivusto (Arkistoitu – Internet Archive) (englanniksi) (venäjäksi) (latviaksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Latvia 
Taiteenala:  MusicBrainz 
Muut:  Europeana
Algerian jalkapalloliitto

| Algerian jalkapalloliitto |
| --- | --- |

Perustettu:  21. lokakuuta 1962
Tyyppi:  Algerian jalkapallon korkein järjestö
Puheenjohtaja:  Mohamed Maouche
Infobox OKNimi-testi OK: 
Algerian jalkapalloliitto (arab. الاتحادية الجزائرية لكرة القدم‎, al-Ittiḥād al-jazā’ira li-kurat al-qadam, ransk. Fédération algérienne de football) on algerialaisen jalkapallon korkein järjestö, joka perustettiin 21. lokakuuta 1962. Se on ollut FIFA:n jäsen vuodesta 1963 lähtien ja CAF:n jäsen vuodesta 1964. Algerian jalkapalloliiton tarkoituksena on hallinnoida maassa tapahtuvaa jalkapallotoimintaa, kuten Algerian jalkapallomaajoukkuetta, Ligue 1:tä sekä Algerian cupia.
Puheenjohtajat

Mohamed Raouroua (2001–2005, 2009–)
Ritten Sport

| Ritten Sport |
| --- | --- |

Perustettu:  1984
Entiset nimet:  SV Ritten
Kaupunki:   Italia, Ritten
Kotiareena:  Arena Ritten
– kapasiteetti:  1500lähde?
Sarjataso:  AlpsHL 
Värit:                
Toimitusjohtaja:   Adolf Insam
Puheenjohtaja:   Thomas Rottensteiner
Kapteeni:   Dan Tudin
Mestaruudet:  2 (2014, 2016)
Hopeaa:  4 (2006, 2008, 2009, 2010)
Infobox OKVirheellinen NIMI-arvo: 
Ritten Sport (tunnetaan myös nimellä Sportverein Ritten-Renon) on jääkiekkojoukkue Rittenistä, Italiasta. Italian Cupin joukkue on voittanut 2010.
Joukkue

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 29 |  | Colin Furlong | R | 2025 | Cambridge, Ontario, Kanada |  |
| 30 |  | Florian Plattner | L | 2025 | Bolzano, Italia |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |
| 3 |  | David Tauferer | R | 2025 | Bolzano, Italia |  |
| 11 |  | Michael Lang | L | 2025 | Bolzano, Italia |  |
| 18 |  | Hannes Uffelmann | R | 2025 | Bolzano, Italia |  |
| 26 |  | Marco Marzolini | L | 2025 | Cavalese, Italia |  |
| 27 |  | Eric Hjorth | R | 2025 | Göteborg, Ruotsi |  |
|   |  | Jake Flynn | R | 2025 | Weymouth, Massachusetts, Yhdysvallat |  |
|   |  | Cameron Ginnetti | R | 2024 | Vancouver, Brittiläinen Kolumbia, Kanada |  |
|   |  | Mads Larsen | R | 2025 | Herning, Tanska |  |
|   |  | Sebastiano Soracreppa | L | 2025 | Bolzano, Italia |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |
| 8 |  | Robert Öhler | L | H | 2025 | Merano, Italia |
| 12 |  | Jakob Prast | L | OLH | 2025 | Bolzano, Italia |
| 16 |  | Alan Lobis | L | KH | 2025 | Bolzano, Italia |
| 22 |  | Markus Spinell | R | OLH | 2025 | Bolzano, Italia |
| 23 |  | Simon Kostner (C) | R | KH | 2025 | Bolzano, Italia |
| 37 |  | Manuel Öhler | L | H | 2025 | Brixen, Italia |
| 86 |  | Tobias Graf | L | H | 2025 | Bolzano, Italia |
| 88 |  | Marco Insam | L | LH | 2025 | Sëlva, Italia |
| 91 |  | Kevin Fink | L | VLH | 2025 | Bolzano, Italia |
| 92 |  | Adam Giacomuzzi | L | H | 2025 | Bolzano, Italia |
|   |  | Diego Cuglietta | L | KH | 2025 | Kamloops, Brittiläinen Kolumbia, Kanada |
|   |  | Kris Pietroniro | R | H / P | 2024 | Boise, Idaho, Yhdysvallat |
|   |  | Ethan Szypula | R | KH | 2025 | London, Ontario, Kanada |
|   |  | Manuel Öhler | L | H | Laina | Brixen, Italia |
Joukkue > Joukkueenjohto

Päävalmentaja: Santeri Heiskanen
Apuvalmentaja: Rok Pajič
Apuvalmentaja: Johan Sjöquist
Huoltopäällikkö: Richard Tauferer
Puheenjohtaja: Thomas Rottensteiner
Toimitusjohtaja: Adolf Insam
Tunnettuja pelaajia

Ryan Malone
Phil Groeneveld
Phil Huber
Sean Blanchard
Aiheesta muualla

Joukkueen viralliset kotisivut